b'\n_START_ARTICLE_\nKajla\xc5\xa1 Satjarti\n_START_SECTION_\nZgodnje \xc5\xbeivljenje\n_START_PARAGRAPH_\nPrvotno imenovan Kajla\xc5\xa1 \xc5\xa0arma, se je Satjarti rodil 11. januarja 1954 v Vidisha okro\xc5\xbeju centralne indijske zvezne\xc2\xa0dr\xc5\xbeave Madja Prade\xc5\xa1._NEWLINE_Obiskoval je vladno srednjo \xc5\xa1olo za de\xc4\x8dke in dokon\xc4\x8dal smer za elektrotehnika, nato pa preko Samrat A\xc5\xa1ok Tehnolo\xc5\xa1kega in\xc5\xa1tituta\xc2\xa0iz Vidi\xc5\xa1e diplomiral iz elektroin\xc5\xbeeniringa, \xc2\xa0podiplomski \xc5\xa1tudij je napravil iz visokonapetostne tehnike. Nato se je pridru\xc5\xbeil univerzi v Bhopal kot predavatelj za nekaj let.\n_START_SECTION_\nDelo\n_START_PARAGRAPH_\nLeta 1980 je opustil svojo kariero elektroin\xc5\xbeenirja in profesorja in postal sekretar za\xc2\xa0Osvobodilno fronto\xc2\xa0prisilnega dela; istega leta ustanovi tudi Bachpan Bachao Andolan (Gibanje za ohranitev otro\xc5\xa1tva). Deluje v ve\xc4\x8d mednarodnih organizacijah in si prizadeva za vi\xc5\xa1jo raven varstva\xc2\xa0pravic. Zelo si prizadeva za svetovno sodelovanje nevladnih organizacij, u\xc4\x8diteljev in u\xc4\x8diteljskih sindikatov._NEWLINE_Poleg tega je ustanovil GoodWeave International (prej znan kot Rugmark) kot prvo prostovoljno ozna\xc4\x8devanje, nadzor in certificiranje sistema preproge izdelane brez uporabe delo otrok v Ju\xc5\xbeni Aziji. Satjarti je poudaril delo otrok, kot\xc2\xa0vpra\xc5\xa1anje \xc4\x8dlovekovih pravic, hkrati pa tudi izhodi\xc5\xa1\xc4\x8de za dvig dru\xc5\xbebene blaginje, bolj odgovorno potro\xc5\xa1njo in povod za dobrodelnost. Zatrjuje, da otro\xc5\xa1ko delo podalj\xc5\xa1uje rev\xc5\xa1\xc4\x8dino, brezposelnost, nepismenost, rast prebivalstva, in druge dru\xc5\xbebene probleme, in njegove trditve so bili podprte z ve\xc4\x8d \xc5\xa1tudij. Pomembno sodeluje z Unescom._NEWLINE_Satjarti je\xc2\xa0skupaj s pakistansko aktivistko Malalo Jusafzaj\xc2\xa0prejel Nobelovo nagrado za mir leta 2014 "za svoj boj proti zatiranju otrok in mladih ter za pravice vseh otrok do izobra\xc5\xbeevanja". Satjarti je peti Nobelov nagrajenec za Indijo in \xc5\xa1ele drugi indijski dobitnik Nobelove nagrade za mir po\xc2\xa0materi Tereziji leta 1979.'